CELEX: 62020CN0533
Language: lt
Date: 2020-10-21 00:00:00
Title: Byla C-533/20: 2020 m. spalio 21 d. Kúria (Vengrija) pateiktas prašymas priimti prejudicinį sprendimą byloje Upfield Hungary Kft. / Somogy Megyei Kormányhivatal

2021 1 25   
            
            
               LT
            
            
               Europos Sąjungos oficialusis leidinys
            
            
               C 28/21
            
         
      2020 m. spalio 21 d.Kúria (Vengrija) pateiktas prašymas priimti prejudicinį sprendimą byloje Upfield Hungary Kft. / Somogy Megyei Kormányhivatal
      
      (Byla C-533/20)
      (2021/C 28/33)
      Proceso kalba: vengrų
      
         Prašymą priimti prejudicinį sprendimą pateikęs teismas
      
      
         Kúria
      
      
         Šalys pagrindinėje byloje
      
      
         Pareiškėja ir kita kasacinio proceso šalis: Upfield Hungary Kft.
      
      
         Atsakovė ir kasatorė: Somogy Megyei Kormányhivatal (Šomodžio medės administracinė institucija, Vengrija)
      
         Prejudicinis klausimas
      
      Ar 2011 m. spalio 25 d. Europos Parlamento ir Tarybos reglamento (ES) Nr. 1169/2011 (1) dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004, nuostatos, konkrečiai jo 18 straipsnio 2 dalis, turi būti aiškinamos taip, kad pagal jas, kai maisto produktai papildomi vitaminais, nurodant maisto produktų sudedamąsias dalis be vitaminų pavadinimų taip pat reikia įtraukti jų nuorodas pagal vitaminų formules, kuriomis galima papildyti maisto produktus?
      
         (1)  OL L 304, 2011, p. 18.